open-index/open-wikipedia-markdown huggingface dataset:
Parrata catanisa

Pi **parrata catanisa** si ntenni la varianti dû sicilianu ca si parra ntî tutta la pruvincia di Catania e pò cuntèniri variazzioni nichi tra nu cumuni e n'autru. La parrata catanisa si distingui nun sulu pi na ntunazzioni tìpica ca la fa arricanusciri e distinguiri tra àutri parrati dû sicilianu, ma pi paroli tìpichi comu *annunca*.

**Ntâ parrata catanisa, si la “r”  è prima di na cunzunanti veni eliminata e la cunzunanti veni radduppiata:**

- “articulu” veni prununzatu   “atticulu”

- “corda” veni prununzata “codda”

- “carta” veni prununzata “catta”

- “varca” veni prununzata “vacca”

**La “r”, nta tanti palori veni sustituita a la cunzunanti “d”:**

- “ vidìri” veni prununzatu “virìri”

- “dumani” veni prununzatu “rumani”

- “duminicadìa” =  “ruminicarìa”

- “deci” (nùmmuru) = “reci”

**Tanti palori ca accumìncianu cu “gr” , pèrdinu la “g”:**

grattari = rattari

grossu = rossu

granni = ranni

gruppu = ruppu.

**Arcuni palori c'accumìncianu cu la “gua/gue” addivèntanu “va/ve”:**

guardari = vaddari (la  “r” prima di la cunzunanti veni eliminata e la cunzunanti si radduppia)

guardia = vaddia (comu supra)

guerra = verra

**Palori c'accumìncianu "cu bi/bu/ba" addivèntanu "vi/vu/va":**

bilancia = vilanza

brazza – braccia = vrazza

bucca – bocca = vucca

baciu = vasu

barili = varili

barbarottu = varvarottu o vavvarottu

**Li artìculi ditirminativi  “la/li/lu”, pèrdinu la “l” e addivèntanu “a/i/u”:**

la casa = a casa

li munti = i munti

lu mari = u mari

**Li pripusizzioni “ntâ/ntê/ntô” pèrdinu la “t” e addivèntanu “nâ/nê/nô”:**

Ntâ  strata = Nâ strata 
   
Ntê strati = Nê strati
 
Ntô  muru = Nô muru

(Oppuru, li pripusizzioni “ntâ/ntê/ntô”, quannu raramenti vèninu usati addivèntanu funeticamenti “ndâ/ndê/ndô”)

**Alli vôti li palori ca cuntèninu na doppia "r" ni pèrdunu una:**

- "verra" veni prununzata "vera"

- "terra" veni prununzata "tera"

- "serra" veni prununzata "sera"

## Noti


## Talìa puru
* Parrata nissena
* Parrata rausana

## Lijami di fora
*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Catania
Catigurìa:Gruppu sicilianu
Ruggeru Liuncavaddu

**Ruggeru Liuncavaddu** (talianamenti *Leoncavallo*) (1857 – 1919) è unu dî cchiù mpurtanti cumpusitura di òpera taliani dû vintèsimu sèculu. Cu Pietru Mascagni, è lu maistu di lu muvimentu Verismu. E' cèlibbra 'n tuttu lu munnu la sò Pagliacci.

Leoncavallo, Ruggero
Leoncavallo, Ruggero
Cummerciu

Lu **cummerciu** è l'acquistu e la vinnuta di beni. È una di l'attivitati principali supra cui, di sempri, si stabbilisci l'econumìa. L'evoluzzioni dû cummerciu l'ùrtimi sèculi è tali ca ora tutti li paisi dû munnu fannu parti di nu mircatu glubbali senza cunfini. 

A pàrtiri dû terzu millenniu si vidi nu muvimentu forti di anti-glubbalizzazzioni fissatu ô ridisignari dî mètudi di stu sitturi mpurtanti di l'econumìa. 

## Vuci currilati
* Econumìa
* Finanza
* Cummerciu alittrònicu
* Marketing

Catigurìa:Ecunumìa
Jerez de la Frontera

**Jerez de la Frontera** è na cità spagnola cèlibbri pi uspitari nu circùitu unni si curri lu gran premiu di motociclismu.

Catigurìa:Spagna
Catigurìa:Sport
Motociclismu

Lu **motociclismu** è nu sport chi si basa supra la maistrìa di nu pilota pi guidari nu muturi. Esìstinu gran premi di motociclismu vàlidi pi tri campiunati munniali diversi: Li munniali dî 125cc, dî 250cc e dî Moto GP. 

'N Italia, prubbabbirmenti lu pilota cchiù famusu è Valintinu Rossi, chi già 9 voti fu campiuni dû munnu.

Catigurìa:Sport
La Sarraz

*La Sarraz* è nu cumuni du canton Vaud ntâ Svìzzira. Li sò abbitanti sùgnunu chiamati "Sarrazins". La Sarraz s'attrova ntû distrittu di Cossonay supra li lati dâ Venoge.

## Munumenti

A La Sarraz s'attrova nu casteddu medievali ca la genti poti visitari.

## Liami esterni

*Situ ufficiali

Catigurìa:Svìzzira
Arazziu Russo

**Araziu Russo** (Mustariancu, 6 di uttùviru 1973) è nu ex jucaturi di palluni sicilianu. È un attaccanti destru, ma joca macari a mancina.

Quannu era nicu, jucava cu Battiati. Lu sò primu mister fu Enzu Fazio, ca lu fici jucari nta Prima Catigurìa. Ntô 1991 jìu ô Catania: câ squatra di Angelo Massimino jucau nta Serie C1 pi dù anni. Nedo Sonetti, mister dû Lecci, l'accattau ntô 1993 e Arazziu isurdìu nta Serie A. Dù anni appressu s'attruvò ancora nta Serie C1, pirchì lu Lecci scinnìu pi dù voti cunzicutivi.

Ntô 1995 turnau a Catania, ma ci stesi n'annu sulu. Dopu jìu a Spal e ô Savoia. Ntô 1999 Nino Pulvirenti l'accattau pi l'Acireale, unni jucau 5 staggiuna cu 30 gol. Quannu Pulvirenti lassau lu Acireale p'accattàrisi lu Catania, Russo jìu cu iddu e jucau dù anni n Serie B, cu la prumuzzioni nta Serie A. Appressu jocau cu Padova, cu Perugia e cu Gela.

Russo
Russo
Russo, Arazziu
Cinètica chìmica

La **cinètica chìmica** jè nnà parti di **chimica fisica** ca studìa la vilucità ccu la quali avveni la riazziòni chìmica.
## Geniralità
Ntà natura esistinu li riazzioni cunsintìti ppâ *tirmudinamica*, ma ca su assai lìnti ppi mintìlli n'pratica. 
Nn'asempiu jè la carta ccu l'ossigginu di l'aria: a timpiratùra ambienti, la riazzioni jè talmenti lenta ca ci vulissiru decenni ppi bruciari nnu stratu superficiali di carta, ppi falla addivintari giàlla e fragili. Ppi chìstu la carta jè difinìta *metastabili*, quinni stabili ppi lu puntu di vista dâ *termodinamica*, ma stabili dâ nu puntu di vista cineticu.
## Cumu avveni nà riazzioni
Ppi fari vèniri nna riazzioni chìmica jè nicissariu ca li **reagènti** jànnu nu minimu di energìa dìtta **energìa d'attivaziòni**. Quinni, ntî sti cunnizioni, li ligàmi uriginàri di li muleculi dî reagènti jannu nna scissioni e si formanu lijàmi nôvi furmannu nu cumpustu ntermediu metastabili, cràttrizzàtu dâ **energìa putinziali**. Quinni, li nòvi nichi lijami chìmici s'happiru a subiri nu rarrangimentu difinitìvu, furmannu li prodotti di rilazioni finali. 
Nn'approcciu cchiù ilaburatu si basa ntô studiu dî **supirfici di inirgìa putinziali**.

Catigurìa:Chìmica
Jocu di computer

Si pò chiamari **jocu di computer** quarsiasi jocu ca si usa 'n capu au computer. Li jòcura di computer esistenti sù praticamenti di tutti li tipi, jòcura di palluni, di stratiggìa, di màchini, la carattirìstica ca li distingui di l'àutri è propriu chidda ca chissi jòcura si ùsanu cû computer.

Catigurìa:Jòcura
Turrenti

Lu **turrenti** è un corsu d'acqua di diminzioni nun troppu granni, ca  sulu ntrâ li pirìudi di pioggia è chinu d'acqua, mentri ca ntâ stati è vacanti. La maggiuri parti dî cursi d'acqua dâ Sicilia sù a riggìmi turrintizziu.

Catigurìa:Giugrafìa
Pinìsula

Na **pinìsula** è na porzioni di terra ca è circunnata pi tri lati dû mari e pi un latu dâ terra, na pinìsula è p'esempiu l'Italia.

Catigurìa:Giugrafìa
Oligarchìa

L**'oligarchìa** è lu guvernu dî picca, nnû passatu era nu sistema pulìticu tantu usatu. Nfatti spissu chiddi ca guvirnàvanu èranu li picca nòbbili dâ città o dâ nazzioni, mentri lu restu dâ pupulazzioni nun avìa nuddu putiri.

Ancora oggi, l'oligarchìa, nta tantissimi nazziuni, è mascarata nta cuverni ca s'addifinìsciunu dimucràtici; la diffirenza tra lu passatu e oggi, cunzisti ntô fattu ca apprima lu cuvernu dê picca era palesi, mentri ca oggi ssu tipu di cuvernu è ammucciatu: a li pupulazzioni si ci duna l'illusioni d'aviri lu puteri cû votu di canciari, si voli, li cosi, ma ô spissu li canditati a l'alizzioni sunnu addisignati di li stissi òmini ca ditènunu lu puteri, senza nudda àutra artinativa.

Ci sunnu oggi ntô munnu tantissimi puteri oligàrchici, ca cuincìdunu quasi sempri chê puteri ecunòmichi: murtinazziunali, pitruleri, fabbricanti d'armi, mafiusi nazziunali e ntirnazziunali. Ssi puteri ecunòmichi, pi mezzu di tantissimi òmini pulìtichi misi ô libbru pava, cumànnunu lu munnu.

L'oligarchìa ca s'havi oggi è assai cchiù piriculusa e dannusa di chidda d'ajeri, picchì mentri ca ajeri c'eranu tanti puteri oligàrchici, ma spartuti nta li diversi riggiuni o nazziuni, chidda di oggi è anveci n'oligarchìa tinuta di cchiù picca cristiani dû passatu (cchiù cuncintrata), ma ca s'astenni pi tuttu lu munnu (cu nu termini assai usatu oggi, putemu diri ca s'agglubbalizzau).

Catigurìa:Pulìtica
Catigurìa:Formi di cuvernu
Muntruni

**Muntruni** (o **Munturuni** nta àutri parlati salentini) è un cumuni salentinu ca s'attrova a 7 chilòmitri di Lecci, a 35 metri supra lu liveddu di lu mari.

## '''Storia'''

Ci sunnu diversi ipòtisi supra la nàscita di lu nomi Muntruni. La prima dici ca lu paisi si chiama accussì pirchì sorsi supra nu locu riarzatu dittu San Filio. La secunna ipòtisi dici ca veni di "mons tyronum", nu campu di addestramentu di li rumani.

## '''Muntruni ora'''

Ora lu paisi havi 14 mila cristiani tutti di bona saluti. Lu paisi è famusu di nu puntu di vista architittònicu. Monumenta assai mpurtanti sunnu lu palazzu barunali, fattu custruiri dû vicirè palermitanu Lopez y Royo, e la chiesa Maria Assunta unni si pòtinu attruvari suprattuttu a lu nternu li caràttiri tìpici di lu baroccu leccisi. Assai mpurtanti è lu velodromu di li ulivi, nu parcu jòcura assai granni unni sia granni ca picciddi si pòtinu divèrtiri, vistu ca a ddà banna s'attròvanu sia giostri pi picciddi sia campi di calcettu, sia attrezzi pi la ginnàstica e sia nu palazzettu di lu sport unni si joca a basket e a pallavolu. Noltri putiti puru jiri fari li passiggiati e passari lu tempu. Ma lu velodromu veni ricurdatu suprattuttu pirchì nni lu 1976 si fici li munniali prufissiunìstici di ciclismu supra pista. Noltri muntruni è ricurdatu pirchì è na cittadella univirsitaria 'n quantu lu mmenzu cumplessu di l'Ekotecne s'attrova intra lu tirritoriu muntrunisi. Muntruni è nu paisi agrìculu famusu suprattuttu pi l'ogghiu di òttima qualità.

## Dialettu

Lu dialettu di Muntruni apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

## Liami nterni

*Lu stissu artìculu 'n salentinu di Muntruni

Catigurìa:Cumuna dâ pruvincia di Lecci
Andranu

**Andranu** (o **Ndhranu** o **Ndranu** nta àutri parlati salentini) è nu cumuni salentinu ca s'attrova nta la pruvincia di Lecci.

## Dialettu

Lu dialettu d'Andranu apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Cascignanu

**Cascignanu** (ca ntô neo-grecu veni chiamatu **Castrignana**) è nu cumuni salentinu ca s'attrova nta la pruvincia di Lecci.

## Dialettu

Lu dialettu di Cascignanu è lu dialettu neo-grecu (notu comu gricànicu o griko). Stu paisi salentinu fa parti di la Grecìa Salentina (situata nta lu Salentu cintrali) ch'è n'Ìsula linguìstica.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Cisarea

**Cisarèa** (o **Santa Cisarèa**) è nu cumune salentinu ca se trova intra lla pruvincia de Lecce. Stae sullu latu orientale de la costa ionica salentina, a 48 chilometri a sud-est de lu capuluogu, a 56 metri subbra lu livellu de lu mare. 

Lu flussu turisticu, speciarmente l'estate, è ranne. Li turisti venene cu visitane lu mare, le terme, ca su mutu canusciute, e le grotte de nzurfu: Gattulla, Fedida, Solfurea, e Solfatara. 

## Frazzioni
Le soe frazzioni su: *"Vitijanu" ("Vitigliano" 'in italianu) e *"Cerfignanu" o "Cirfignano" ("Cerfignano" in talianu).

## Dialettu

Lu dialettu di Cisarea apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Scurranu

**Scurranu** ete nu cumune salentinu de 9257 cristiani te la Provincia te Lecce (Pruvincia di Lecci) ntra la Puja (Pugghia),

staje luntanu 35 Km te Lecce (Lecci).

## Dialettu
Lu dialettu te Scurranu ete te la famija te lingua Sicula (Lingua siciliana): è lu dialettu salentinu.

## Tocca lu spicciu...(da continuare)

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Uscentu (LE)

**Uscentu** è nu cumune salentinu ca se trova nta la pruvincia de Lecce. Una de le quattru frazzioni si chiama "Scemmine" ("Gemini" in italianu).

## Dialettu

Lu dialettu di Uscentu apparteni a la famigghia di la lingua siciliana: è lu dialettu salentinu.
ai cci sta me sentu!

## Talìa puru

*Dialettu salentinu
*Lingua siciliana

Catigurìa:Comune ta provincia te Lecce
Caddhrìpuli (Lecci)

**Caddhrìpuli** (puru scrittu **Caddhìpuli** o **Caddìpuli**) è nu cumuni salentinu, nfacciatu supra lu mari Joniu. 

## Àuti noma salentini
Nta àutri dialetti salentini lu cumuni veni chiamatu: Gaddhìpuli, Gaddhrìpuli, o Gaddìpuli.

## Dialettu
A Caddhrìpuli se cunta nu tipu te dialettu salentinu ca tene carattirìstiche tutte particulari. Lu dialettu te Caddhrìpuli appartene a le famje te la lingua siciliana: è lu dialettu salentinu.ma sai cu cunti caddhripulinu?

## Monumenti importanti
A Caddripuli ci suntu muti monumenti e chiese te visitare:a (Funtana Creca ca ete a cchiui antica d' Italia),a Pontificia Basilica Cattedrale te Sant'Agata,u Castellu,e mura antiche e mute chiese confraternali.

## Talìa puru
* Dialettu salentinu
* Lingua siciliana

Catigurìa:Cumuna dâ pruvincia di Lecci
Allianza Nazziunali

thumb|237x237px|Ignazio La Russa, urtimu prisidenti di Allianza Nazziunali

**Allianza Nazziunali** ('n talianu **Alleanza Nazionale**) è stato un partitu pulìticu italianu chi ntô 2008 si sciugghiu pi cunfluiri ntô Populu di li Libbirtati. Di tradizzioni cunzirvaturi, nascìu di lu canciamentu di nomu dû Muvimentu Suciali. Cu lu canciamentui di nomu lu novu partitu vulìa sbarazzàrisi di la nòmina di partitu fascista chi ancora doppu cchoissài di quarant'anni lu partitu stissu e assai dî membri di l'èbbica (l'inizziu di l'anni '90) avìanu. Facia parti dâ Casa dî Libbirtati e fu ô cuvernu cu Berlusconi â liggislatura dû 2001 ô 2006. Rapprisintanti mpurtanti dû partiru sunnu ntrâ l'aùtri Gianfrancu Fini, Ignazziu La Russa. Ntô 2012 accuminzagghia Frati di Talia - Allianza Nazziunali, furmatu dâ ex AN e ex PdL.

Catigurìa:Pulìtica d'Italia
883 (gruppu)

Li **883** foru nu gruppu musicali pop rock tàlianu funnatu a Pavia ntô 1991; accuminciannu cumpostu di Max Pezzali e Mauro Repetto e poi di Pezzali e àutri musicisti.

Cu li sò primi dui àlbum, They Killed Spider-Man e Nord South West East, li 883 si distinguìru ntâ scena pop taliana pî sò testi giuvintùsi e urigginali, ca addivintaru n'icòna di l'anni nuvanta italiani.

Puru si sunnu classificati principalmenti comu nu gruppu di musica pop, la sò carrera musicali cumprinnìu puru àutri gèniri comu lu rap, la danza e lu rock.

## Storia
La storia di l'883 (ca si pò lèggiri "ottu-ottu-tri") accuminciò a Pavia ntâ l'anni '80, quannu Massimu Pezzali, canusciutu cchiù tardu comu Max Pezzali (1967), e Mauro Repetto (1968) si truvaru a èssiri cumpagni di classi ntô Liceu scientìficu "Niccolò Copèrnicu" doppu ca Pezzali fallìu lu terzu annu, e nzèmmula accumìncianu a scrìviri canzuni.  Dibuttàru ntô 1988 partecipannu ô spittàculu 1, 2, 3 Jovanotti prisintatu nna Italia 1 di l'allura emergenti Jovanotti.  Lu nomu pruvvisoriu "I Pop" fu scigghiutu pî dui, dû spittàculu supra li palori "Hip-Hop" e "pop music", e prisèntanu na canzuna 'n ngrisi, ntitulata Live in the Music, cu soni rap.  Apparentimenti lu pruggettu non pruduciu nuḍḍu seguitu.

## Discugrafìa
* 1992 - Hannu 'mmazzatu a l'omu-ragnu (*[[Hanno ucciso l'uomo ragno]]*)
* 1993 - *[[Nord sud ovest est]]*
* 1994 - *[[Remix '94]]* (raccolta)
* 1995 - La dunna, lù sugnu e lù granni incubbu (*[[La donna il sogno & il grande incubo]]*)
* 1997 - La dura leggi dû gol (*[[La dura legge del gol!]]*)
* 1998 - L'anni (*[[Gli anni]]*) (raccolta)
* 1999 - Grazzi milli (*[[Grazie mille]]*)
* 1999 - Milli grazzi (*[[Mille grazie]]*)
* 2001 - Unu 'n cchiù (*[[Uno in più]]*)
* 2002 - Love/Life: l'amuri e la vita ntô tempu dell'883 (*[[Love/Life: l'amore e la vita al tempo degli 883]]*) (raccolta)

Catigurìa:Gruppi musicali
Salice

**Salice** è nu cumuni salentinu ca s'attrova nta la pruvincia di Lecci. Lu cumuni è cèlibbri pi nu vinu, chi porta lu nomu di *Salice salentino*, canusciutu puru a l'èstiru.

## Dialettu

Lu tialettu te Salice face parte te la famìa te la lingua siciliana: ete lu tialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Calànniru

**Calànniru** è nu tèrmini ornitològgicu e pò significari:
* Calannaròi
* Turdus viscivorus

Catigurìa:Aceddi
Tajanu

**Tajanu** (puru scrittu **Taianu**, e ca veni chiamatu **Tavianu** nta àutri parlati salentini) è nu cumuni salentinu ca s'attrova nta la pruvincia di Lecci.

## Dialettu

Lu dialettu di Tajanu apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Chiassu

**Chiassu** si pò rifiriri a:
* Chiassu (TI) - na citati svìzzira
* Chiassu (rumuri) - nu rumuri putenti
Amenanu

thumb|right|230px|Funtana di "l'acqua a linzolu" (Titu Angelici)
thumb|right|230px|La funtana dê setti canali â piscaria
L' **Amenanu** è nu ciumi suttirràniu chi scurri sutta la cità di Catania. 

## Discrizzioni e evuluzzioni storica
Nzinu a quarchi sèculu fa nun era suttirràniu. Quannu li lavi dò XVII sèculu commigghiaru la citati di Catania, macari lu ciumi **Amenanu** , lu *ciumi Lògnina* e lu *lagu di Nìcitu* foru vurricati sutta la lava. Assai sunnnu li punti di la cità unni li scavi hannu rilivatu la prisenza dô ciumi **Amenanu**, cu na purtata di quarchi 14 litri o secunnnu. Lu vulcanòlugu Carlu Gimmillaru (1787-1866) dissi ca l’**Amenanu** scurri sutta terra e si sparti nta tri rami, secunnu stu pircorsu: dô viali M. Rapisardi arriva nzìnu la chiazza S. Maria di Jèsu, di ccà curri agghiri la via Pibbliscitu pi pigghiari via Botti di l'acqua e arrivari ntô Munasteru dê binidittini, unni, prima di sbuccari a mari, si sparti nta tri rami: Lu primu ramu attraversa lu quarteri S. Ajta, lu curtigghiu S. Pantaleu, via Orfanelle, vìculu di li Jàngili, la piscarìa e villa Pacini; lu secunnu passa sutta lu munasteru di S. Giulianu e attraversa li Termi Achilliani; lu terzu ramu pigghia via S. Austinu, chiazza S. Francescu d'Assisi, via V. Emanueli e chiazza Domu (ô chianu), unni nta la surgiva di stu ciumi, fu misa ntô 1867 na bedda funtana cu na stàtula, pruggittata di lu sculturi napulitanu Titu Angelici; la funtana veni chiamata dê catanisi, la funtana di “l’acqua a linzolu” pi lu velu di l’acqua ca forma, certi voti cuntìnuu; sempri acqua dô ciumi **Amenanu**, scurri nta la funtana dê “*setti canali*” ca è misa a la piscarìa, tanticchia chiù appressu dâ funtana di “l’acqua a linzolu”.

## Ciumi mistiriusu
Lu ciumi *Amenanu* è nu ciumi mistiriusu, picchì nun s'hà saputu mai di unni è ca nasci.
Iddu scurri sutta la cità di Catania, nesci 'n supirfici ô chianu (chiazza Domu) e appoi scumpari n'àutra vota ntô mari. Anticamenti, assumava, nta diversi punti di la citati, prima ca li culati di lava dô XVII sèculu cummigghiàssuru la cità, ma mai si sappi di unni iddu nasci.

Foru fatti tanti spirimenti pi nzirtari la funti: nta diversi posti supra li pinnici di l’Etna, unni ci sù li surgenti di lu ciumi Simetu e di lu ciumi Alcàntara, ci fu abbiatu culuranti pi vìdiri si appoi st’acqua acculurata arrivava â valli unni stu ciumi nesci fora a Catania, ma, nenti, nun fu cosa ca si potti sapiri.

## Àutri ciumi e acqui vurricati
### Ciumi Lògnina
Lu ciumi *Lògnina*, ca di iddu pigghiau lu nomu la burgarta marinara di Ògnina e ca li sò acqui nun hannu nènti a chi vidiri cu chiddi di l'Amenanu , scurri, sutta terra, prubàbbilmenti a nord di Cìfuli e si jietta ntô mari, doppu ca attraversa via Duca di l’Abbruzzi.

### Lagu di Nìcitu
Di lu *lagu di Nìcitu* si sapi sulu ca s'attruvava ‘n facci a lu Vastiuni di l’infetti e ca era di sei migghia di circunfirenza e ca, ‘n èbbichi antichi, vineva alimintatu di lu ciumi Amenanu

Catigurìa:Catania
Catigurìa:Ciumi
Catigurìa:Giugrafìa
Sternatìa

**Sternatìa** (o **Starnatìa** ntâ parlata salentina lucali) è nu cumuni salentinu ca s'attrova nta la pruvincia di Lecci. 'N dialettu grecu lu cumuni veni chiamatu **Sternaìtta**.

## Dialettu

Lu dialettu di Sternatia è lu dialettu neo-grecu (notu comu gricànicu o griko). Stu paisi salentinu fa parti di la Grecìa Salentina (situata nta lu Salentu cintrali) ch'è n'Ìsula linguìstica.

## Talìa puru

*Dialettu salentinu
*Lingua siciliana

## Liami sterni
*Sternatia Web (Nu pocu de tuttu su Sternatia)
*Gruppu musicali salentinu "Alla Bua" (Ragazzi di vari paisi di lu Salentu: Casaranu, Culupazzu, Racale, Sternatìa, ecc.)
*MpM Dj - Mimmo Progresso & Markuss deejay de Sternatia, sonanu puru intra la provincia de Lecce

Catigurìa:Cumuna dâ pruvincia di Lecci
Taurisanu

**Taurisanu** ete nnu cumune salentinu ca staje intra a provincia te Lecce ca cunfina cu Uscentu, Rufanu e Acquarica.
Intra nnu censimentu tu 2016 tinia 12.485 abbitanti.

## Dialettu

Lu tialettu taurisanese ete nnu tialettu ta famija te la lingua siciliana: ete lu dialettu salentinu meriodionale, simile a quiddu te Casaranu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
La varca dô zu Maru

Si dici ***“pari 'a varca dô zu Maru”*** pi nnicari na cosa o na situazioni tanticchia trabballanti o ca nun funziona bona, nsumma ca fa acqua.

## Uriggini
Lu “zu Maru” era un piscaturi anzianu di la marina a Catania, ca avìa una varca tanticchia spasciata e quannu niscìa ppi mari, l’àutri piscaturi scummittìanu s’iddu s’avissi arricampatu o no di la pisca. 

Catigurìa:Lingua siciliana
Catigurìa:Folklori
Catigurìa:Sprissioni catanisi 
Catigurìa:Sicilia
Di jornu non nni vogghiu e la sira spaddu l'ogghiu

La sprissioni ***“a sira spaddu l'ogghiu e di jornu non ni vogghiu”*** in pratica quando la luce si faceva con le lampade ad olio.... per dire a qualcuno "di giorno con la luce naturale non ne vuole di lavorare e la sera sciupa l'olio per fare luce"

## Duppiu senzu
Ccu sta sprissioni, si voli nnicari lu duppiu dannu: non sulu ca non travagghi, ma, sparti, di sira, non avennu sonnu, cunzumi l’ogghiu  di lu lumi.

## Urìggini
N passatu, quannu nun c’era l’alittricità, si usàvanu li lumi o lanterni a pitroliu.
Lu pitroliu ca si mittìa ntê lumi, vinìa chiamatu “ogghiu pitroliu", picchì, ancora prima ca spirimintàvanu lu pitroliu raffinatu, ca nun facìa fetu, ntê lanterni si mittìa l’ogghiu.   

Catigurìa:Sprissioni siciliani
Catigurìa:Folklori
Catigurìa:Catania
Catigurìa:Sicilia
ENEL

L' **Enel** è l'organizzazzioni italiana chi si òccupa dâ pruduzzioni, di la mpurtazzioni e dâ distribbuzzioni di l'energìa elèttrica.

Catigurìa:Ticnoluggìa
Lamezia

**Lamezia Terme** è na città di 70.261 abbitanti dâ pruvincia di Catanzaru. Situata â 135 chilomitri a nord di Reggiu Calabbria ntô latu tirrenicu dâ Calabbria, havi n'aeroportu di mpurtanza nternazziunali.

## Dialettu
Lu dialettu di Lamezia apparteni a la famigghia di la lingua siciliana: è lu dialettu calabbrisi centru-miridiunali. A Lamezia si parlava puru un dialettu arbëreshë, e la frazzioni "Zangarona" si chiamava "Zingharona" 'n arbëreshë.

## Talìa puru
*Calabbria centru-miridiunali
*Lingua siciliana
*Ariuportu di Lamezia Terme
* A' storia i' Lamezia

Catigurìa:Calabbria
Catigurìa:Cumuna dâ pruvincia di Catanzaru
Catigurìa:Cumuna taliani
Catigurìa:Paisi Arbëreshë‎
Carlu Rubbia

**Carlu Rubbia**  (Gorizzia, 31 di marzu 1934) è nu fìsicu italianu. Ntô 1984 vinciu lu premiu Nobel pâ fisica pî sò scuperti supra la fìsica dî particeddi. Versu la fini di l'anni '80 fu puru diritturi dû CERN a Ginevra.

Rubbia, Carlu
Catigurìa:Fìsica
Rubbia, Carlu
Enea (enti)

L' **ENEA** è l'Enti nazziunali pi l'energìi novi (Agenzia nazionale per le nuove tecnologie, l'energia e lo sviluppo economico sostenibile). 
Si òccupa principarmenti di ricerca scientìfica cû scopu di sviluppari la ticnoluggìa chi pirmetti di prudùciri enirgìa rispittannu l'ambienti.
Venni istuituita ntô 1952 ppi ‘nizziativa ro CNR.

## Liami esterni

Lu situ di l'ENEA

Catigurìa:Energìa
Caserta

**Caserta** è na cità dâ Campania, Italia, e capulocu dâ sò pruvincia cu na pupulazzioni di 79.488 abbitanti.

## Munumenta

Lu munumentu `chi fa la cilibbrità dâ cità è senza dubbiu la cussidditta Reggia di Caserta, magnificu palazzu riali custruitu dî Burbona.

Catigurìa:Campania
Catigurìa:Cumuna taliani
Catigurìa:Italia
Catigurìa:Cumuni dâ pruvincia di Caserta
Ricotta

La **ricotta** è nu dirivatu dû latti friscu, ca po' essiri di mucca o di pecura. La ricotta, puru sennu un prudottu casiariu, nun si pò difiniri furmaggiu ma s'havi a classificari semplicimenti comu latticinu: nun veni uttinuta nfatti cu la cuagulazzioni dâ casiìna dû latti, ma cu chidda dî protiìni dû sieru di latti, veni a diri dâ parti lìquida dû latti chi si sipara dâ cagliata ô stissu tempu dâ caseificazzioni.

Lu prucessu di coagulazzioni dî sieroprutiìni veni a na timpiratura àuta (80-90&nbsp;°C): lu sieru veni perciò littiralmenti ri-cottu.

In Sicilia la ricotta è assai diffusa e apprizzata comu alimentu, sula o accumpagnata, puru ne virsioni "infunnata" e "salata". A ricotta salata è necessaria pi fari la Pasta â Norma (piattu tipicu da cucina catanisi). 
Si usa puru pi fari la pasta câ ricotta o li ravioli câ ricotta. Ntâ pasticcirìa siciliana la ricotta è usata pâ sò dilicatizza, comu pi esempi ntê cannola siciliani o na cassata. Assai diffusa è puru ntî riggiuni italiani dû cuntinenti.

Catigurìa:Cucina siciliana
Catigurìa:Cucina
Tiurema di Banach-Steinhaus

'N matimàtica, lu **tiurema di Banach-Steinhaus** o **principiu di l'uniformi limitatizza** è unu di li risurtati funnamintali 'n anàlisi funziunali e, nzemi cu lu tiurema di Hahn-Banach e cu lu tiurema di la funzioni aperta, è cunzidiratu na di li basi di sta branca di l'anàlisi. Nta la sò forma cchiù sìmprici, chistu afferma ca pi na famigghia d'upiratura liniari cuntìnui addifiniti supra nu spazziu di Banach, la limitatizza puntuali è equivalenti a la limitatizza.

Lu tiurema fu pubbricatu pi la prima vota nta lu 1927 di Stefan Banach e Hugo Steinhaus ma fu macari addimustratu nnipinnintimenti di Hans Hahn. 

## Enunciatu

Sianu X nu spazziu di Banach e Y nu spazziu nurmatu. Sia F sia na famigghia d'upiratura liniari cuntìnui di X 'n Y tali ca pi tutti li *x* 'n *X* risurti

:\sup \left\{\,\|Tx\| : T \in F \,\right\} .

Allura 

: \sup \left\{\, \|T\| : T \in F \;\right\} 

Utilizzannu lu tiurema di la catigurìa di Baire, avemu la siquenti dimustrazzioni

## Dimustrazzioni
Di sècuitu avièmu a dimustrazzioni di lu Tiurema di Banach-Steinhaus:
P'ogni n\in\textbf{N} addifinemu li nzemi 

:A_n \doteq \left\{x\in X: \|Tx\|\le n \ \forall T\in F\right\}. 

P'ipòtisi, p'ogni x\in X asisti nu ìnnici naturali n=n(x) tali ca \|Tx\|\le n\ \forall T\in F e, pirtantu, s'havi
X=\cup_{n=1}^\infty A_n. Ussirvamu chi, pi la cuntinuità d'ogni elimentu T di F, tutti li nzemi A_n sunnu chiusi. Nvucannu lu tiurema di la catigurìa di Baire addiducemu c'asisti nu naturali m tali ca
\overline{A}_m=A_m havi nternu nun votu, vali a addiri c'asìstinu y\in X e \epsilon>0 tali ca 

:B(y,\epsilon)\subseteq T^{-1}\left(\left\{z: \|z\|\le m\right\}\right) \ \forall T \in F. 

'N àutri paroli s'havi 

:\|T(x+y)\|\le m \ \forall x: \|x\| 

e quinni 

:\|Tx\|\le \|T(x+y)\|+\|Ty\|\le m + \|Ty\| \ \forall x: \|x\|. 

Datu x\in X s'havi 

:\|Tx\|=\left\|T\left(\frac{\|x\|}{\epsilon}\cdot \frac{\epsilon}{\|x\|}\cdot x\right)\right\| =
\frac{\|x\|}{\epsilon}\left\|T\left(\epsilon \cdot \frac{x}{\|x\|}\right)\right\| \le \frac{\|x\|}{\epsilon}\left(m+\|Ty\|\right) \ \forall T\in F.

Di ciò sequi ca 

:\|T\|\le \frac{1}{\epsilon}\left(m+\|Ty\|\right)\ \forall T\in F.

Cu ciò lu tiurema è pruvatu.

## Giniralizzazzioni

L'ammienti naturali pi lu tiurema di Banach-Steinhaus è nu spazziu botti unni vali la siquenti virsioni giniralizzata di lu tiurema:

Datu nu spazziu botti *X* e nu spazziu lucalmenti cunvessu *Y*, allura quarsiasi famigghia d'upiratura liniari cuntìnui puntuarmenti limitati di *X* a *Y* è equicuntìnua (macari unifurmementi equicuntìnua).

## Voci currilati

*Spazziu botti, nu spazziu vitturiali tupulòggicu cu mìnimi riquisiti affinché vali lu **tiurema di Banach-Steinhaus**

## Rifirimenti

*(fr) Stefan Banach, Hugo Steinhaus. "Sur le principle de la condensation de singularités". Fundamenta Mathematicae, **9** 50-61, 1927. 
Catigurìa:Anàlisi funziunali
È calatu dô vapuri

Si dici ***“è calatu dô vapuri”*** pi nnicari nà pirsuna spruvviduta, ngènua, ca cridi a tuttu chiddu ca si dici, ca si pò truffari cu facilitati.

## Uriggini
Lu "vapuri" (o "papuri" ntâ parrata catanisa), è na navi a vapuri. Un cristanu ca *“cala dô vapuri”*, è na pirsuna ca scinni 'n terra di lu vapuri, ca sbarca di la navi.
Cu *“cala dô vapuri”* e sbarca nta na citati nova, essennu furasteri, nun canusci nenti: nun canusci li loghi e li cristiani.

A Catania, ntô passatu, tanti fìmmini ca asercitàvanu la prufissiuni di prustituti, si maritaru, canciannu vita, cu marinari furasteri ca avìanu ***“calatu dô vapuri”***.

Catigurìa:Lingua siciliana
Catigurìa:Folklori
Catigurìa:Sprissioni catanisi
Catigurìa:Sicilia
Enea (iroi)

**Enea** è l'iroi dû libbru (puema) di Virgiliu l*'[[Eneidi]]* ca cunta la storia dâ fujuta di Enea doppu la guerra di Troia e di l'origgini di Roma.

## Liami nterni

*Troia
*Ròmulu
*Didoni

Catigurìa:Littiratura
Catigurìa:Grecia antica
Catigurìa:Storia
Livornu

**Livornu** è na cità e capulocu di pruvincia dâ Tuscana di 155.986 abbitanti.

Catigurìa:Tuscana
Catigurìa:Cumuna taliani
Catigurìa:Italia
Wellington (disambiguitati)

Lu nomu **Wellington** pò riguardari certiduni cosi:

***[[Wellington (Nova Zilanna)|Wellington]]**, capitali dâ Nova Zilanna
***[[Wellington (Novu Galles dû Sud)|Wellington]]**, cità dû Novu Galles dû Sud
***[[Wellington (Cili)|Wellington]]**, ìsula dû Cili
***[[Arthur Wellesley, I duca di Wellington]]**, statista e militari britànnicu
***[[Wellington (Regnu Unitu)|Wellington]]**, cità dû Regnu Unitu
***[[Wellington (Bummarderi)|Wellington]]**, bummardèri dâ secunna verra munniali
Auckland (citati)

:*P'àutri usi dû tèrmini «Auckland» viditi:  [[Auckland (disambiguitati)]]
*'Auckland** ('n [[lingua maori]] **Tāmaki Makau Rau''') è na cità dâ Nova Zilanna, ntî l'Ìsula dû Nord, cu na pupulazzioni di cchiossai di 1.300.000 abbitanti.

Catigurìa:Nova Zilanna
Catigurìa:Oceania
Fragnanu

**Fragnanu** (o **Fragagnanu** ntrà otri parlati salentini) eti nu cumuni salentinu ca s'acchia ntrà la pruvincia di Tàrantu.

## Tialettu

Lu tialettu ti Fragnanu 'mparteni a la famigghia ti la lingua siciliana: eti lu dialettu salentinu. A Fragnanu si parlava puru nu dialettu arbëreshë.

## Viti puru

*Dialettu salentinu
*Lingua siciliana

## Noti


Catigurìa:Cumuna dâ pruvincia di Tàrantu
Catigurìa:Paisi Arbëreshë‎
Faggianu

**Faggianu** è nu cumuni salentinu ca s'attrova nta la pruvincia di Tàrantu.

## Dialettu

Lu dialettu di Faggianu apparteni a la famigghia di la lingua siciliana: è lu dialettu salentinu. A Faggianu si parlava puru un dialettu arbëreshë.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Tàrantu
Catigurìa:Paisi Arbëreshë‎
Curnutu

N'omu si dici **curnutu** quannu la mugghieri cci hà fattu li corna. Voli diri ca la mugghieri l'hà traditu cu n'àutru omu.

## Sicilia

Nnâ Sicilia èssiri curnutu è na cosa assai gravi, picchì offenni l'onuri di l'ommu stissu e di tutta la sò famigghia.  N'esempiu di sta cuncizzioni s'attrova ntô film di Pietru Germi, *Divorziu all'italiana*.

## Dìrilu
"Curnutu" si pò diri o cu li paroli, o magari chê suli jìdita di la manu, tinennu l'ìnnici e lu mignuli tisi e tutti l'àutri no.

## Sprissioni tìpichi cu la parola curnutu
**curnutu e sbirru* (si dici a na pirsuna pi disprizzalla)
**ah gran curnutu ca nun si autru* (sempri pi disprizzari, ma magari pi divertimentu tra amici)
**àrbitru curnutu* (si grida a l'àrbitru di na partita di palluni quannu sbagghia)
**Ntê corna* (pi salutari na pirsuna n modu assai particulari o Pi mannare stime a cue fa cose sbagghiate comu un pubblicare graduatorie Pi tri anne)
**curnutu e vastuniatu* (comu a diri "un sulu e macari")
**gran curnutu e pezz' i fangu* (pa affinniri bonu)
**hai cchiù curna ca saluti*(pi farici capiri quantu e curnutu)
**hai cchiù corna tu, ca m'panaru i crastuna* (pi diri ca si curnutu tanti voti).
*"hai cchiù corna tu ca na cascia di babbaluci"

Catigurìa:Modi di diri
Gruttagghie

**Gruttagghie** (o **Gruttaglie** o **Grottagghie** nta àutri parlati salentini) è nu cumuni salentinu ca s'attrova nta la pruvincia di Tàrantu.

## Dialettu

Lu dialettu di Gruttagghie è un dialettu salentinu.

Catigurìa:Cumuna dâ pruvincia di Tàrantu
Wellington (Nova Zilanna)

:*P'àutri usi dû tèrmini «Wellington» viditi: [[Wellington (disambiguitati)]]*
**Wellington** ('n lingua maori **Te Whanganui-a-Tara**, ca signìfica "lu granni portu di Tara; o Poneke, ca è na sèmprici translittirazzioni di "Port Nick") è la capitali e secunna zona urbana (quasi 410.000 abbitanti) pi grannizza dâ Nova Zilanna doppu Auckland.

Catigurìa:Nova Zilanna
Catigurìa:Capitali di statu
Catigurìa:Oceania
Lizzanu

**Lizzanu** è nu paisi salentinu di 11.437 cristiani ca s'attrova nta la pruvincia di Tàrantu, versu unni spìcciunu li Murgi e zicca la Pinìsula Salintina.

## Giografìa
Lizzanu s'attrova nta la zona di lu Salentu nordi-urientali versu Tarantu. Sta àutu tra li 0 metri e li 106 metri. Havi nu tirritoriu assai granniceddu e na marina ca è puru cchiù granni. Si dici ca lu mari è unu di li chiù beddi di la Pugghia cu li spiaggi larghi e chini di sabbia, havi puru li duni (muntirruni di sabbia cu lu tumu, lu rosmarinu, li murteddi e la lavanna, prutetti di l'UNESCU), dui canali e una turri sgarrata di li saracini. Lu tempu è sempri càudu, beddu e chinu di faugna a la staggiuni, nveci a la nvirnata faci na picca càudu e na picca friddu.
Sta assai macchia miditirrània e tanti aulii cu li pitinguni siculari, vigni (tinduni, spaglieri, spagliruni). Ora stannu aumintannu li cristiani.

## Dialettu
Lu dialettu di Lizzanu apparteni a la famigghia di la lingua siciliana: è lu dialettu salentinu.

## Talìa puru
* Dialettu salentinu
* Lingua siciliana

Catigurìa:Cumuna dâ pruvincia di Tàrantu
Manduria

**Manduria** (**Manzurri** o **Manturia** nta àutri parlati salentini) è nu cumuni salentinu ca s'attrova nta la pruvincia di Tàrantu.

## Dialettu

Lu tialettu ti Manduria apparteni a la famijia ti la lengua siciliana: è lu tialettu salentinu.

## Talìa puru

## Noti


*Dialettu salentinu
*Lingua siciliana
*Ascianu (TA)

Catigurìa:Cumuna dâ pruvincia di Tàrantu
Sava

**Sava** è nu cumuni salintìnu ca s'àcchia 'ntra la pruvincia di Tàrantu.

## Munumenti di Sava
A Sava s'attrovunu a Chiesa Matri, u palazzu barunali, u cummentu, a chiesa di la Cruci, a chiesa di Santu Còsimu, a chiesa di la *Mater Domini* e u santuariu di la Madonna di Pasanu. Cc'è macari u Limitoni dê Greci.

## Dialettu
U dialettu di Sava apparteni â famìgghia dâ lingua siciliana:  è zoè u dialettu salintinu.

## Talìa puru

* Dialettu salentinu
* Lingua siciliana

Catigurìa:Cumuna dâ pruvincia di Tàrantu
Frasi ditti pi babbiari

Li **Frasi ditti pi babbiari** sugnunu frasi ditti pi dispettu arrisponnennu una dumanna.

Na vota, oggi si senti cchiù raramenti, non era diffìcili a na dumanna tipu “Cu è ? – Cu fù ?” sintìrisi arrispùnniri:

*Cu è ?  - U zu mònucu da miccè !
*Cu è ?  - U sbirru du rè !
*Cu fu ? – Fu lu sceccu ca sî tu !
*Chi ?   – Chicchirichi ?
*Comu ?  - Vicinu a Milanu !
*Ah ?    - A callà !
*Chi si dici ? - Cu nn'avi i soldi campa filici, cu nun n'avi perdi l'amici
*Comu finiu ? - A tri tubba !

Catigurìa:Folklori
Catigurìa:Sprissioni catanisi 
Catigurìa:Sicilia
La liggenna di li frati pii

La "Liggenna di li Frati Pii" è liata â storia antica di Catania.

## Lu cuntu
Li frati Anapìa e Anfìnomo sunnu supprisi ntê campi, nzèmula a li vecchi ginitura, di n’eruzzioni di l’Etna. L’ùnica spiranza è scappari cu mprescia, ma li ginitura, ca sù vecchi, nun ponnu cùrriri. Li frati allura si li càrricanu supra li spaddi, macari ca cu 'ssu pisu è fàcili ca non ponnu arrinèsciri a fùjiri di la lava. Quannu sunnu agghicati di la lava, chista si sparti nta dui rami e appoi si junci n'àutra vota, lassannu li dui fratuzzi e li vecchi ginitura sani e sarvi.

## La liggenna ntâ curtura catanisa
right|150px

Pi unurari sti dui frati, vìnniru isati tempi, scurpiti stàtui e cuniati muniti.
Quannu mòrsuru, la sipurtura fu misa ntô "campu dê fratelli pii" ammeri lu tempiu di Cereri.

Nun è dispìcili ca Virgiliu pinzau a la liggenna di li dui frati Pii, quannu cunta lu pisodiu di Enea ca fuji di lu ncendiu di Troja cu sò patri supra li spaddi.
 
A Catania, nto' Chianu de' Studi, ntâ basi di unu di li quattru lampiuna do' chianu, c’è fatta na scurtura pi unuri e mimoria di 'sti dui fratuzzi pii.

Catigurìa:Liggenni
Catigurìa:Lingua siciliana
Catigurìa:Catania
Catigurìa:Sicilia
Aci e Galatea

thumb|right|250px|Aci e Galatea (Rosariu Anastasi, pinacuteca Zelantea).
[thumb|right|250px|Aci e Galatea by [Claude Lorrain.]]
[thumb|right|250px|''Polyphemus Surprising Acis and Galatea'', by [Auguste Ottin (1866), the Fontaine Médicis, Jardin du Luxembourg, Paris.]]

La liggenna di **Aci e Galatea** vinni di li Greci pi spiecari la ricchizza dî surgivi di acqua duci ca truvaru ntâ zona di l’Etna.

## Lu mitu
Aci, era nu pastureddu ca viveva, pasculannu li sò pecuri, ntê pinnici di l’Etna. 
Di iddu era nnammurata na biddìssima carusidda, ca si chiamava Galatea e ca avìa rispintu la pruposta d’amuri di Polifemu. 
Chistu, quannu s’accurgìu ca Galatea sa facìa cu lu pastureddu Aci, lu ammazzò, p’aviri, accussì, la strata lìbbira cu la bedda carusedda Galatea. 
Ma, l’amuri di Galatea pi lu sò Aci, cuntinuò macari nfinu a doppu ca chistu era mortu, e Polifemu ristò comu nu passuluni. La janca Nereide, scunzulata, cu l’ajutu di li Dei, traspurmò lu corpu mortu di Aci nta surgivi di acqua duci, ca ancora oggi scìnninu pi li pinnici di l’Etna, vucalijannu sona malincònici di struggenti nustalgìa.

## Li rifirenzi giogràfici lijati â liggenna
Vicinu la costa, ammeri a na cuntrada chiamata oggi "Capu Mulini", nta nu locu dispìcili di agghiùnciri dà terra e cchiù facirmenti dô mari, c’è na nica surgiva firrusa ditta di li pupulazzioni lucali "lu sangu di Aci" pi lu sò culuri russastru.

Nta la lucalità chiamata oggi "Capo Molini" ci fu na vota nu nicu villaggiu di piscatura ca era chiamatu, pi mimoria di lu pastureddu dô mitu grecu, Aci.
Ntô XI° sec. d.c.d.C.D.C. un tirrimotu distrussi lu villaggiu, e la pupulazzioni ca supravvivìu funnò àutri paisi ntê vicinanzi.

A mimoria di lu nomu di lu villaggiu d’orìggini, li novi paisi foru chiamati Aci. 
Doppu tempu, si funnaru àutri paisi e, pi scanciari nu paisi di l’àutru, a ogni cuntrada ci fu misu un secunnu nnomu, sparti di Aci; nascìu accussì Aci Casteddu ( pi nu casteddu custruitu supra nu faragghiuni), Acitrizza (pi la prisenza di tri faragghiuni ntô mari d’avanti ô paisi), Aci Bonaccorsi, Aci Catena, Aci S.Antoniu, Aci Platani, Aci Sanfulippu e Acireale .

Catigurìa:Liggenni
Catigurìa:Lingua siciliana
Catigurìa:Catania
Catigurìa:Sicilia
Muru (architittura)

Lu **muru** (pl:  mura) è na struttura edilizzia n maduna, petri e sìmuli, urdinati e cunnessi ginirarmenti cu cimentu o caucina, nta cui li diminzioni di l'autizza e dâ lunghizza privàlinu rispettu a lu spissuri.

Nu muru pò èssiri di dintra, p'asempiu, ntra na casa, o di fora.   Lu plurali è "mura".

## Modi di diri
* muru a bancu, muru a crudu, muru a siccu, muru nziccu - muru fattu senza quacina
* muru 'n cumuni - nu muru chi sparta dui abbitazzioni junciuti
* muru muru - longu lu muru, rasenti lu muru
* acchianari mura lisci - arrabbiàrisi
* mèttiri cu li spaddi a li mura 

## Pruverbi
* Muru allattatu è carta di mbriàchi.  (Lu muru jancu e pulitu attira lu vannalìsimu).

## Rifirimenti


Catigurìa:Cosi
Catigurìa:Edilizzia
Catigurìa:Architittura
San Cisariu

La dinuminazzioni **San Cisariu** si pò rifiriri a:

*San Cisariu, cumuni salentinu n pruvincia di Lecci
*San Cisariu suprô Panaru, cumuni emilianu-rumagnolu n pruvincia di Mòdena
*San Cisariu, santu pi li cattòlici
Ci facisti nèsciri li pedi

La frasi **"Ci facisti nèsciri li pedi"** è na manèra di diri dû sicilianu, in usu ntô Catanisi, e si usa quannu quarcunu dici na smarfarata, na saggirazzioni.

## L'uriggini
Lu dittu nni veni, pirò, di nu cuntu ca nun havi nenti a chi fari cu lu significatu ca acquistò appoi la frasi, ma, cumunqui, la storia ca si cunta accadìu nta na situazzioni di la rialtà di l’èbbica.

Anticamenti, prima ca si mintava lu frigurìfiru, li ghiacceri a Catania e nta pruvincia vinìanu carricati cu la nivi e cu lu jazzu di la Muntagna (l’Etna), ca macari ntâ stati havi caverni unni si manteni nivi e jazzu.
La nivi vinìa usata, quannu c’era càudu, macari pi traspurtati nu mortu di nu paisi a n'àutru (s’iddu avìa murutu fora di lu sò paisi).
Lu mortu vinìa traspurtatu cu nu carru e vinìa cummigghiatu tuttu paru cu la nivi.

## Lu cuntu
Un jornu, nta la stati, ci fù nu mortu nta nu paisi ca avìa èssiri traspurtatu a Catania e lu figghiu ncarricò pi ssa mbascia chiddi ca facìanu ssu misteri. 
Pirò, succomu, stu figghiu era tanticchia avaru e tirò supra lu prezzu di lu sirvizziu, li traspurtatura, pi sparagnari, accattaru picca nivi. 
Camina, camina, la nivi ncuminciò a squagghiari e pirciò, si circava, a manu a manu, di sparpagghiàrila comu megghiu si putìa pi cupriri tuttu lu corpu.
A li rimustranzi di lu figghiu, ca accumpagnava lu carru cu lu sò patri mortu e vidìa tuttu ssu malu travagghiu, li traspurtatura ci dicìanu sempri: *“ vossia nun s’aviri a pruccupari … ca nuàtri sapemu lu misteri !”.*
Ma quannu la nivi nun ci bastò cchiù pi cummigghiari tuttu lu corpu e ristaru fora li pedi, lu figghiu gridò:
:***“ Ora, ci facìsturu nèsciri li pedi fora !!!”*** 

Catigurìa:Lingua siciliana
Catigurìa:Folklori
Catigurìa:Sprissioni catanisi
Catigurìa:Sicilia
Cisterninu

**Cisterninu** (o **Cistirninu**) è un cumuni ca s'attrova nta la pruvincia di Brindisi.

Catigurìa:Cumuna dâ pruvincia di Brìndisi
RTS TeleRadioSalento

**RTS TeleRadioSalento** è la secunna emittenti televisiva dû gruppu *[[Mixer Media Management]]* (Telerama, Radio Rama, Radio Manbassa, Radio Salento, Jet Radio, Radio Boombastic) di Lecci; trasmetti principarmenti nutizziari e ducumintari supra la pruvincia di Lecci.

Trasmetti supra li canali:
*ch 18 pi Lecci
*ch 23 pi la pruvincia di Lecci

## Culligamenti sterni

* Situ ufficiali

Catigurìa:Televisioni
Riserva naturali Le Cesine

La **** è na riserva statali naturalìstica pugghisa, situata ntô cumuni di Vernule, n pruvincia di Lecci.  	 
			
Lu nomu trai urìggini dî *cesine*, stagni acquitrinusi prisenti supra la costa salentina. Zona ùmida, è furmata dî stagni *Salapi* e *Pantano Grande*, alimentati dâ chioggia e divisi dû Mari Adriàticu di duni rinusi.

## Culligamenti sterni
* supra www.parks.it, lu Purtali dî Parchi taliani
*Oasi Riserva Le Cesine supra www.wwf.it, lu Purtali dû WWF Italia

Cesine
Baia dei Turchi

La **baia dei Turchi**, a picca chilòmitri a nord di Otrantu, è lu locu unni, secunnu la liggenna, sbarcaru li guirrieri turchi ntô cursu di l'assediu a la citati di Otrantu dû XV sèculu (battagghia di Otrantu).

Rinusa e ncuntaminata, la baia apparteni â priggiata Oasi prutetta dî Lachi Alimini, unu di l'ecosistemi cchiù mpurtanti dâ Pugghia.

Ntâ primavera dû 2006, hà statu a lu centru di nummurusi nizziativi pi sarvaguardàrinni la lìbbira fruizzioni di parti dî citatini, causati di l'avviu dâ custruzzioni di nu stabbilimentu barniari.
'N sèquitu a manifistazzioni di prutesta arquantu stisi e prulungati, la vicenna è apprudata a l'òrgani istituzziunali (T.A.R., Comuni di Otrantu, Riggiuni Puglia) e hà statu siquita di giurnali e emittenti lucali e di l'organismi ambintalisti (li sezzioni pugghisi di WWF e Legambiente).

L'òrgani di ndàggini hannu appuratu ca hannu statu cummissi illèciti ntâ prucidura e ntâ rializzazzioni dâ struttura, oltri ca aviri pruvucatu n'evidenti damaggiu a lu paisaggiu e a la macchia miditirrània limìtrufa), pi cui dû misi di giugnu 2006 lu canteri risulta sutta siquestru. A brevi avissi a èssiri datu avviu a li travagghi di smantillamentu dâ struttura.

Di l'uttùviru 2006, la Baia dei Turchi e la zona dî Lachi Alimini sunnu ntô *Parco naturale regionale Costa d’Otranto Santa Maria di Leuca Bosco di Tricase*.

Ntô jinnaru 2007 lu Fondo per l'ambiente Italiano (FAI) hà nziritu la Baia dei Turchi tra li primi 100 lochi a sarvari n Italia (grazzi ê signalazzioni arricivuti n accasioni dâ terza edizzioni dâ nizziativa "I luoghi del cuore").

## Culligamenti sterni

* Blog pi sarvari la Baia dei Turchi

Catigurìa:Giugrafìa
Lachi Alimini

Li **lachi Alimini** (Alimini Grande e Alimini Piccolo) sunnu dui lachi situati ntê pressi di Otrantu (LE), facenti parti di l**Oasi prutetta dî Lachi Alimini**.

Li dui lachi sunnu culligati d'un canali, e Alimini Grande è culligatu a lu mari di n'àutru canali, ca tagghia na praja vasta e na pineta a ridossu dâ praja stissa. Ntâ zona è assai diffusa la macchia miditerrània.

Custituìscinu unu dî lochi naturali cchiù priggiati dû Salentu, cu un ecosistema c'òspita vari speci animali e viggitali e custituìscinu ua "Zona di Prutezzioni Spiciali" (ZPS), pruposta comu Situ di Mpurtanza Cumunitaria eurupeu (pSIC). Di l'ùttuviru di 2006, la zona è ntô *Parcu naturali riggiunali Costa d’Otrantu Santa Maria di Leuca Boscu di Tricase*.

Tra li maiuri lochi di preggiu di l'oasi dî lachi Alimini, è a signalari supra la costa la Baia dei Turchi. Sarvaggia e ncuntaminata, e juncìbbuli sulu a pedi, è lu locu unni, secunnu la liggenna, avìssiru sbarcati li guirrieri turchi nta l'àmbitu dâ battagghia d'Otrantu dû XV sèculu.

Catigurìa:Giugrafìa d'Italia
Cunzirìa

La **Cunziria** è nu vecchiu borgu artiggianali ô nord di Vizzini, abbijata ammenzu a li poja allinchiuti dê macchi di ficurìnia. È furmatu di nu certu nùmmiru di casi, certiduni macari a cchiù parti, di n'aspettu sèmprici e tradizziunali unni vinìa travagghiatu lu cuoriu. Nun si sà cu pricisioni l'èbbica di quannu vinni abbitata la zona, ma si cridi ntô ncuminciari dâ funnazzioni di Vizzini.

Lu pusizziunamentu è fatta 'n basi â prisenza di na surgenti di jacqua, nnispinzàbbili pi cunzari lu cuoriu, ca s'attrova ô quantu ê casi e ca è canusciuta simpricimenti* 'A Funtana*.

Dintra â Cunziria s'attrova tutt'oi na cresia didicata a Santu Eliggiu, di cui oi arresta sulu la struttura, unni ogni duminicadìa si facìa la missa pi l'artiggiani ca nun putìanu jiri ô paisi.

La Cunziria havi macari nu ntiressi littirariu, Giuvanni Verga ambitau ccà lu duellu di cumpari Àrfiu e cumpari Turiddu dâ Cavallirìa Rusticana, svurgiutusi ammenzu ê ficurìnia:

## Vuci Cunzigghiati
*Vizzini

Catigurìa:Sicilia
Catigurìa:Vizzini
Eintracht Francuforti

L**'Eintracht Francuforti** (nomu ufficiali: *Eintracht Frankfurt*) è la principali sucitati di palluni di Francuforti supr'ô Menu.

## Lu palmares
L'Eintracht:
* 1 Campiunatu
* 5 Coppi Tudischi
* 2 Coppi UEFA

## Rosa [[2025]]/[[2026]]





## Li Campiuna dû Munnu

### 1954
* Alfred Pfaff
* Toni Turek

### 1974
* Jürgen Grabowski
* Jupp Heynckes
* Bernd Hölzenbein

### 1990
* Uwe Bein
* Thomas Berthold
* Andreas Möller

### 2014
* Erik Durm
* Mario Götze
* Joachim Löw

## Liami sterni
* Situ Ufficiali 
* Siti di Tifusi

Catigurìa:Girmania
Catigurìa:Palluni
MMORPG

Lu tèrmini **Massive(ly) Multiplayer Online Role-Playing Game** e lu sò acrònimu ngrisi **MMORPG** idintìfica nu jocu di computer chi veni jucatu supra l'internet. Migghiara di jucatura cci ponnu participari ntrippitannu pirsunaggi chi si evòlvinu nzèmmula ô munnu chi li circonna e nta cui càmpanu.

La diffirenza cchiù granni cu l'àutri jòcura di computer è ca lu munnu veni chiamatu "Munnu pirsistenti". Signìfica ca l'àutri cuntìnuanu a jucari e evòlvirsi puru quannu unu nun staci jucannu, comu na speci di munnu parallelu, cu la sò econumìa, pulìtica, li sò verri, ecc.

## Vuci currilati
* Jocu di rolu
* Jocu di computer
* MUD
* Ultima Online

## Liami sterni

Siti nfurmativi:

* '''GDR-online.com''' - Purtali dî Jòcura di Rollu Online Italiani
* MMORPGMANIA
* AlterEgo Network
* GamesRider
* RPGIT.com
* MMOG Planet
* Free Lineage 2 Shard by TimeToFrag.com 
* hellwars 
* Suikoden Online
* MMORPG linkcollection
* Panzar online
Catigurìa:Jòcura